Fond za zaštitu okoliša i energetsku učinkovitost dodjeljuje sredstva za neposredno sufinanciranje energetske obnove postojećih obiteljskih kuća.
Sufinanciranje se odnosi na tri aktivnosti koje uključuju:
A1 – cjelovitu energetsku obnovu što uključuje toplinsku izolaciju ili zamjenu vanjske stolarije te ugradnju sustava za korištenje obnovljivih izvora energije.
Za aktivnost A1 potrebno je imati energetski certifikat razreda D i lošijeg te je sufinanciranje 60% opravdanih troškova.

A2 – isključivo energetsku obnovu koja se postiže kroz povećanje toplinske zaštite vanjske ovojnice grijanog prostora ili zamjenu postojeće vanjske stolarije.
Za aktivnost A2 potrebno je imati energetski certifikat razreda D i lošijeg te je sufinanciranje 60% opravdanih troškova.

A3 – isključivo ugradnju sustava za obnovljive izvore energije.
Za aktivnost A3 potrebno je imati energetski certifikat razreda C i boljeg te je sufinanciranje 40-80% ovisno o mjestu prebivališta

Da bi ostvarili uvjete za prijavu na natječaj obiteljska kuća mora biti legalizirana te imati energetski certifikat.

Eko-sustav za energetsku učinkovitost za Vas može izraditi potrebni energetski certifikat, glavni projekt i samu prijavu na natječaj.
Ugradnja fotonaponske elektrane za proizvodnju električne energije specijalizirana je djelatnost Eko-sustava te po principu „ključ u ruke“ iskusni inženjeri postavljaju i puštaju u pogon solarni sustav po Vašoj mjeri.

